
Posėdis įvyko 2016-12-30 1400-1430 val.


Posėdžio pirmininkas Edgaras Pilypaitis.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 21 rajono savivaldybės tarybos nariai (registravimo žiniaraštis pridedamas, 1 priedas).


Atsižvelgiant į tai, kad Lietuvos Respublikos vyriausiosios rinkimų komisijos 2016 m. gruodžio 20 d. sprendimu Nr. Sp-294 „Dėl Šakių rajono savivaldybės tarybos nario – mero Juozo Bertašiaus įgaliojimų nutrūkimo prieš terminą“ tarybos nario – mero Juozo Bertašiaus įgaliojimai nutrūko prieš terminą, t.y. nuo 2016 m. gruodžio 24 d. rajono savivaldybės tarybos posėdžiuose, iki kol bus išrinktas savivaldybės meras, dalyvaus 24 rajono savivaldybės tarybos nariai. 

Svarstant atitinkamus klausimus, dalyvauja svečiai ir kviestieji asmenys: Inga Cibulskienė – rajono savivaldybės administracijos direktoriaus pavaduotoja, l.e. administracijos direktoriaus pareigas, Vita Valaitienė – Architektūros ir urbanistikos skyriaus vedėja, Kęstutis Kuncaitis – Ūkio skyriaus vedėjas, Algirdas Bagušinskas – UAB Marijampolės apskrities atliekų tvarkymo centro direktorius, Rita Vaičiūnienė – Bendrojo skyriaus vedėja, Rita Grigaitienė – Sudargo seniūnijos seniūnė, Dalius Jasevičius – Šakių seniūnijos seniūnas. 

Edgaras Pilypaitis. Darbotvarkėje yra pateikti 3 sprendimo projektai. 


NUTARTA. Patvirtinti posėdžio darbotvarkę. 

BALSAVO: „už“ – 21 (vienbalsiai). 
 
DARBOTVARKĖ:


1. Dėl įmokos už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžio nustatymo metodikos patvirtinimo. 

2. Dėl rajono savivaldybės tarybos 2016 m. vasario 18 d. sprendimo Nr. T-54 „Dėl rajono kompleksinio teritorijų planavimo dokumentų sprendinių įgyvendinimo stebėsenos ataskaitos aprobavimo“ papildymo. 

3. Dėl rajono savivaldybės tarybos 2010 m. spalio 28 d. sprendimo Nr. T-332 „Dėl vietos valdžios atstovų delegavimo į Šakių krašto vietos veiklos grupės valdybą“ pakeitimo. 

1. SVARSTYTA. Įmokos už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžio nustatymo metodikos patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-396).


BALSAVO: „už“ – 21 (vienbalsiai).


2. SVARSTYTA. Rajono savivaldybės tarybos 2016 m. vasario 18 d. sprendimo Nr. T-54 „Dėl rajono kompleksinio teritorijų planavimo dokumentų sprendinių įgyvendinimo stebėsenos ataskaitos aprobavimo“ papildymo klausimas.


Pranešėja Vita Valaitienė, Architektūros ir urbanistikos skyriaus vedėja.


Bernardinas Petras Vainius. Pateikto sprendimo priede yra paliktų neužpildytų lentelių. Negi nėra žinoma koks praeitų metų biudžetas, koks elektros tinklų ilgis ir kiek yra komunikacijų?


Vita Valaitienė. Manau, kad projektas pateiktas kokybiškas ir visa informacija yra tiksli. Biudžeto lėšų nurodyta nėra, nes yra sprendžiamas tik savivaldybės miestas. Išskirti vien tik miesto biudžeto lėšas būtų sudėtinga. Kitų reikalingų duomenų informacija taip pat yra tik miesto, atskirų duomenų nėra gauta. Yra tuščia grafa kiek pėsčiomis eina, o kiek važiuoja automobiliais ar dviračiai darbuotojų į darbą, kurių duomenų mes taip pat neturime. Lentelės yra tipinės, jos pateiktos Aplinkos ministerijos.  Kokius duomenis mes pateiksime, tokie ir bus suvesti. 

NUSPRĘSTA. Pritarti sprendimo projektui (sprendimas Nr. T-397).


BALSAVO: „už“ – 21 (vienbalsiai).


3. SVARSTYTA. Rajono savivaldybės tarybos 2010 m. spalio 28 d. sprendimo Nr. T-332 „Dėl vietos valdžios atstovų delegavimo į Šakių krašto vietos veiklos grupės valdybą“ pakeitimo klausimas. 


Pranešėjas Edgaras Pilypaitis, savivaldybės mero pavaduotojas, atliekantis savivaldybės mero funkcijas. Nutrūkus Rimanto Valiuko, kaip mero padėjėjo įgaliojimams, jį siūloma atšaukti iš Šakių krašto vietos veiklos grupės valdybos. 

NUSPRĘSTA. Pritarti sprendimo projektui (sprendimas Nr. T-398).


BALSAVO: „už“ – 21 (vienbalsiai).

Posėdžio pirmininkas




Edgaras Pilypaitis
Posėdžio sekretorė




Inga Kanapeckienė

